1. **ZAŠTO REGULIRAMO SASTAV TJELESNIH TEKUĆINA?**

Ako želimo da naš organizam dobro funkcionira važno je **sastav** tjelesnih tekućina održavati **stalnim**. Najvažniju ulogu u tome imaju **bubrezi.** Bubrezi iz tijela **uklanjaju štetne tvari**, a u tijelu **zadržavaju korisne tvari**.

Sustav organa za izlučivanje sastoji se od dva **bubrega**, dva mokraćovoda, **mokraćnog mjehura** i **mokraćne cijevi**. Štetne tvari izlaze iz tijela u obliku **mokraće**. Ovaj sustav još zovemo i **mokraćni sustav**.

**Mokraćovodi – cijevi koje odvode mokraću iz bubrega do mjehura.**

**Mokraćni mjehur – organ u kojem se sakuplja mokraća.**

**Mokraćna cijev – kroz nju se prazni mjehur.**

**Mozak** nam omogućuje da znamo kada je mjehur pun i kada treba ispustiti mokraću. Ljudski život je nezamisliv bez **vode.** Važno je u tijelo unositi dovoljno vode.

1. **REGULACIJA SASTAVA TJELESNIH TEKUĆINA ŽIVOTINJA I BILJAKA**

Kod kralježnjaka krv pročišćavaju **bubrezi.** Izlučivanje kod **beskralježnjaka** odvija se preko **cjevčica** **za izlučivanje**. Beskralježnjaci imaju **cjevčice za izlučivanje**.

Biljke i alge **nemaju** posebne organe za izlučivanje. Biljka regulira količinu vode **otvaranjem i zatvaranjem puči.** Ako biljka ima dovoljno vode puči se **otvaraju** i višak vode **izlazi** iz tijela biljke. Ako biljka **nema dovoljno** vode, puči se **zatvaraju**.

**PITANJA ZA PONAVLJANJE**

1. **Kako se zove sustav organa za izlučivanje i od kojih se organa sastoji?**
2. **Koji organ nam govori kada je mjehur pun?**
3. **Kako biljke reguliraju količinu vode?**